 Cum iam capituli generalis tempus instaret, kalendis augusti, Eugenius III, cum Signiae demoraretur, capitulo eidem praesentandas, sub sigillo plumbeo, litteras dedit, proprio et sexdecim sibi tunc assistentium cardinalium ex quibus tres ex Cistercio erant assumpti. In hoc diploma, Summus Pontifex, *Chartam charitatis*, non in genere tantum, et quasi abstracte, sed speciatim per singula capitula, apostolica voluit sancire auctoritate, additis etiam quibusdam privilegiis, declarationibusque, quae Gozevinus pater postulaverat . *(ex Manrique, *AC.* ann. 1153, cap. II, n° 1.)* *Haec approbationis bulla *Sacrosancta romana Ecclesia* legitur apud *No.* p. 74-78 ; Henriquez. *Privilegia Ord. Cist.* Antverpiae 1630, p. 53 ; Franc. Portes, *Sacri Cist. Ord. Privilegia*, Compluti, 1574, t. I, fol. 3*v* ; *PL.* t. CLXXX, col. 1541, abbreviatum refert textum. Cf. etiam ms. 5316 apud L. Rosenthal (Munich) : *Statuta et Constitutiones Ord. Cister.* (ms. XV saeculi ineuntis), fol. 177-180*v*. 